
A V I Z

asupra proiectului de lege pentru aprobarea Ordonanţei de urgenţă a Guvernului nr.52/2014 privind stabilirea unor măsuri financiare şi pentru 
interpretarea unor prevederi legale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege pentru aprobarea Ordonanţei de urgenţă a Guvernului nr.52/2014 privind stabilirea unor măsuri financiare şi pentru interpretarea unor prevederi legale, trimis cu adresa nr. PL-x 536 din 8 decembrie 2014, înregistrat sub nr.4c-11/1196 din 9 decembrie 2014.
Senatul, în calitate de primă Cameră sesizată, a adoptat proiectul de lege în şedinţa din   2 decembrie 2014.

Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut proiectul de lege menţionat mai sus, în şedinţa din     26 ianuarie 2015.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 964 din 2 septembrie 2014.
În urma dezbaterilor, cu unanimitate de voturi, s-a hotărât avizarea favorabilă a proiectului de lege.

Iniţiativa legislativă  face parte din categoria legilor ordinare.

